În toamna anului 1941, Vasile Posteucă a părăsit pentru totdeauna 
România, drumul său spre Germania trecând prin Cernăuţi, oraşul tinereţii sale, 
oraşul unde a studiat, oraşul Mişcării Literare Iconar, mişcare din care a făcut 
parte, 


Cauzele emigrării sale în Occident sunt trecute cu vederea de biografii săi 
români, iar etape din biografia sa sunt falsificate, pentru a ascunde faptul că Vasile 


Posteucă a fost membru al Mişcării Legionare şi că în exilul său american a militat 
pentru cauza acestei Mişcări. 


În articolul "Vasile Posteucă un scriitor pribeag", apărut în publicația 
electronică canadiană Observatorul din Toronto (7/26/2006), botoşăneanca Lucia 
Nenati afirmă următoarele despre acesta: "Arestat sub Carol al II-lea din motive 
politice, apoi internat în lagăr la Buchenwald, eliberat de aliați..." 


Vasile Posteucă nu a fost eliberat de Aliați, iar internarea în lagărele germane de 
la Rostock şi Buchenwald nu este similară cu cea a evreilor care au fost eliberați de 
Aliați! 

Aşa cum rezultă din materialele din acest număr, Vasile Posteucă a luptat 


împotriva sovieticilor pe Oder, în detaşamentele româneşti ale Guvernului Naţional 
Român dela Viena. 


Mormântul lui Vasile Posteucă 


x Justiţie şi onoare x 


ICONAR 

VASILE POSTEUCĂ SE REÎNTOARCE LA CERNĂUȚI 


Cenzurarea biografiei lui Vasile Posteucă de către Lucia Olaru-Nenati nu face 
altceva decât un deserviciu vieții şi operei lui Vasile Posteucă, punând în discuţie 
chiar competența profesională a autoarei. 


Alți autori cenzurează și opera lui Vasile Posteucă. Astfel, sunt înlăturate din 
“inventarul!” creației lui Posteucă romanele "Bandiţii”! şi "Dezgroparea 
Căpitanului”! 


Desigur, aceşti autori, care cred că studiază viața şi opera lui Vasile Posteucă, 
vor să se detaşeze de biografia legionară a poetului-iconar, de protestele sale politice 
din exilul american contra Statului Român, care i-a refuzat, până în ultimele 
momente ale vieții, eliberarea soţiei şi copiilor din România totalitară. 


Retipărirea în România a creaţiei literare a lui Vasile Posteucă se datorează 
unor inițiative private (ziaristului Ion Creţu de la Cernăuţi şi scriitorului Ion 
Filipciuc de la Câmpulung Moldovenesc) şi nu unui organism guvernamental care 
ar avea datoria să recupereze valoarea literară a exilului românesc. 


Acest număr al Iconarului, tipărit la Cernăuţi, oraşul Iconarilor, este un 
omagiu adus lui Vasile Posteucă şi oraşului Cernăuţi, care, aniversând 600 de ani de 
atestare documentară, l-a primit înapoi, acasă, pe Vasile Posteucă. 


Miruna Loghin (Bucureşti) 


BUCOVINA 


Bucovină, Bucovină, 

Plai de basme şi de stele, 
Te-a scris dorul cu lumină 
Pe cerul inimii mele... 


Cu penel de vis subțire 
Creşti în patru zări: 
grădină, 

Prag sfinţit de mănăstire, 
Bucovină, Bucovină... 


Mă adun în amintire 

Şi te-aud plângând străină, 
Până-n stepele sibire, 
Bucovină, Bucovină... 


Buga de la Putna sună 

De strabate tot norodul; 
Geme-n cripta lui străbună 
Domnul Ştefan Voevodul... 


De când ruşii te prădară 
N-avem soare, nici hodină, 
Fără tine n-avem ţară, 
Bucovină, Bucovină... 


Când întindem hora mare 
Să le fie de pomină, 

Din hotare în hotare, 
Bucovină, Bucovină... 

TESTAMENT 


Lăsat camarazilor şi prietenilor mei. 


O boală nemiloasă şi chinuitoare m-a ținut 
la patul unui spital din Chicago. 

Poate că în voia lui Dumnezeu, mă voi 
despărți de voi camarazii, prietenii mei de ideal şi 
luptă. Mă cutremur la gândul că veți rămâne fără 
dârzenia atitudinilor mele, fără condeiul meu 
transformat în bisturiu şi fără prezența mea 
neostenită de-a lungul anilor de încercate lupte. Dar 
mă înfior şi mai mult în această ultimă clipă a vieții 
mele, când mă întreb dacă am făcut destul pentru 
realizarea unităţii noastre de luptă, unitate 
poruncită de Căpitanul generației noastre, şi 
pecetluită cu sângele şi luciditatea jertfei lui 
personale, şi a tuturor celorlalți, în frunte cu Ion 
Moţa şi Vasile Marin, care au murit pentru a ne lăsa 
cea mai grandioasă moştenire spirituală în istoria 
existenței Neamului Românesc. 

Azi suntem departe de țara îngenunchiată 
în robia comunismului, şi răzlețiți în grupuri şi 

românitatea şi omenirea din impasul istoric de azi. Vă 
spun toate acestea, eu cel care m-am integrat lumii 
americane şi despărțindu-mă de luptele politice m-am 
apropiat cu dragoste de îndrumător spiritual, de 
tineretul american curat şi dornic de bine. Acestui 
tineret i-am adus sufletul şi inima credințelor mele, fără 
intenții sau nuanțe politice, căci am renunțat la 
formulele politice şi am rămas purtător de idealuri 
morale, aduse din tinerețea visurilor noastre. Am înțeles 
că numai valorile spiritului şi credința creştină va ajuta 
la refacerea lumii contemporane. Pentru aceasta mă 


fracțiuni, care întârzie şi eforturile noastre de 
înfăptuirea victoriei pe care o visam. În examenul 
meu de conştiinţă, din ceasul de acum, am ajuns la 
certitudinea că acesta a fost şi este un drum greşit, şi 
vă îndemn, fără ezitare şi fără nici un fel de rezervă, 
să găsiți urgent, imperativ şi substanţial, formula 
împăcării noastre, a tuturor. Dacă citiți adânc în 
inimile voastre şi urmați învățătura celui ce ne-a 
creat şi învrednicit cu numele de legionari, nu aveți 
altă cale de ales, decât să purtați această onoare 
învestită în voi şi să ajungeţi la unirea forțelor, 
într-un singur mănunchi. Acesta este cuvântul meu, 
transmis cu dragoste şi căldură sufletească. Pentru 
această unire nu există decât un termen, o singură piatră din capul unghiului: 
Horia Sima. EI a fost cel ce a salvat Mişcarea Legionară în momentele cele mai 
critice ale existenței ei şi i-a asigurat continuitatea în istoria românească. El a 
păstrat cu tenacitate pecetea autorităţii legionare şi de aceea el a fost cel mai lovit, 
mai calomniat, mai urmărit şi mai denigrat: pentru că reprezenta simbolul 
autenticității legionare, al unității legionare şi al spiritului legionar. El a exprimat şi 
exprimă cu cea mai deplină claritate liniile de orientare ale Mişcării legionare în 
lumea confuziilor de azi. El este cel ce a iniţiat şi dus la bun sfârşit cele mai trainice 
realizări, a tot ce s-a înfăptuit major în lumea legionară din afara graniţelor. În 
închisorile şi prigoanele din țară el a fost punctul de reazem al existenţei. Credința 
tuturor în capacitatea lui de luptă şi în autoritatea actelor lui, a generat toate 
speranțele celor de acolo. El i-a înțeles şi-i va înțelege pe toți cei-care s-au abătut de la 
linia firească a dezvoltării legionare, şi le va deschide drumul revenirii lor fără 
şocuri de conştiinţă sau tulburări sufleteşti. 

Deşi eu m-am desprins din lupta politică a Mişcării Legionare, trăind în 
această lume americană, am rămas ataşat şi adânc integrat în spiritualitatea 
legionară, din care m-am miruit cu credințe şi valori, care singure, cred eu, vor salva 

adresez vouă dincolo de 
calcule şi intenţii 
politice. Pe această 
direcție a valorilor 
legionare, toată 
frământarea voastră va 
fi fără de folos şi fără 
rezultate pozitive dacă 
nu vă va duce la o 
îngemănare de forțe, adică la unitatea voastră a cărei singură garanţie o văd în 
strângerea rândurilor în jurul celui care poartă răspunderea Legiunii: Horia Sima. 

Rog pe bunul Dumnezeu să vă ajute cu dragostea cea bună pe care v-o port 
tuturor. 

Trăiască Legiunea şi Căpitanul! 


Vasile Posteucă 
Chicago, Columbus Hospital, Noiembrie 15, 1972 

O continuar 


Teribila revistă rădăuțean-cernăuțeană 
Iconar, din a doua jumătate a anilor '30 şi-a pus 
amprenta pe destinul literar biografic al 
colaboratorilor, creând în Bucovina o şcoală 
literară, naţionalist-politică, precum şi prototipuri 
de personalități bucovinene care, cu greu mai pot fi 
egalate azi, după o jumătate de secol de convertire 
a sufletelor. 

Prin dispariția lui Mircea Streinul în 1945, 
dispariție ce l-a salvat de la supliciul de care au 
avut parte unii dintre colegii săi, în lipsa unei 
mărturii (necunoscută astăzi, dacă ea ar exista) a 
lui Liviu Rusu, director al revistei, mort cu câțiva 
ani în urmă la Bucureşti, suntem în măsură să 
descifrăm unele din „misterele” iconariste grație 
colecției revistei „Drum” a lui Vasile Posteucă, 
apărută în Mexic, Canada, SUA, urmându-l, 
fireşte pe fondator. 

Mircea A.Diaconu într-un admirabil articol de „arheologie literară” bazat pe 

studiile apărute în revista „Drum” într-un număr omagial, din 1975, dedicat lui Mircea 
Streinul şi revistei „Iconar”, şi pe investigația periodicelor cernăuțene din anul 1935 
stabileşte data apariției primului număr al Iconarului, ca fiind iulie 1935. 
, Revista »Drum” se află în Biblioteca Academiei Române într-o colecție 
incompletă (până în anul 1970), deci orice investigație bazată pe această colecție este 
insuficientă. Aflându-ne în posesia întregii colecții a revistei lui Vasile Posteucă, putem 
face unele aprecieri preliminare, unele conexiuni şi emite ipoteze că prin revista 
„Drum” ne aflăm într-o prelungire a activității iconariste în exil, iar revista amintită 
este o continuare a Iconarului în afara României. 

Aşa cum aflăm din studiul lui Vianor Bendescu „Mircea Streinul, 1910-1945. 
Poet şi romancier” (În „Drum”, Pittsburg, Pa. USA, an. 12, nr.4, noiembrie-decembrie 
1975, pp.3-9), Vasile Posteucă poate fi considerat ca fondator al revistei „Iconar” 
alături de Mircea Streinul, de Ionel Ţurcan, Liviu Rusu şi Traian Brăileanu. Într-o 
scrisoare expediată din Mankato, Minn. USA, la 13 septembrie 1971, autorul poemului 
„Catapeteasma bucovineană” îi scria lui Vianor Bendescu: „re vei mira să auzi că 
decizia asupra revistei Iconar s-a luat la el în casă (Traian Brăileanu n.n.). Eram de faţă 
Mircea Streinul, lonel Ţurcan, Liviu Rusu şi eu. Eu aveam o sumă de bani, rămasă din 
colecta publică făcută pentru înmormântarea Valeriei Trăistaru, ce murise de 
tuberculoză în spital. Aşa a dat Dumnezeu că am adunat mai mult decât ne-au fost 
cheltuielile de înmormântare. Şi cum n-am avut cui da banii, eu am decis să începem cu ei 
o revistă de literatură şi spiritualitate. Atunci în casa domnului profesor s-a pornit la drum 
cu Iconarul. A avut bani pentru primele două numere, pe urmă revista a prins frumos şi 
s-a putut susține din vânzare”. 

Fiind vorba de o corespondență particulară nu avem de ce pune la îndoială 
afirmaţiile lui Vasile Posteucă care s-a aflat permanent în coloanele Iconarului, ducând 
din greu parte din munca redacțională. 

Adept convins al mişcării legionare până pe patul de moarte în 1972, după 
cum rezultă dintr-o scrisoare de adio adresată lui Alexander Ronett la 28 noiembrie 
1972, Vasile Posteucă face parte din grupul iconarilor care au depăşit abordarea 
teoretică a naționalismului în artă, translându-l în plan politic. 

Sfărâmarea revistei „Iconar” la începutul anului 1938, printr-o decizie 
politică nu a însemnat şi distrugerea ideilor şi idealurilor Iconarului bucovinean. 

Vasile Posteucă are şansa de a părăsi România la 11 octombrie 1941. După un 
parcurs european dificil, prin lagărele germane de la Rostock şi Buchenwald, prin 
divizia Guvernului Naţional Român de la Viena, condusă de generalul Platon 
Chirnoagă, ajuns în Franţa anului 1945, unde îl găsim în redacția revistei clandestine 
„Dacia”, organ al Mişcării Patriotice Române la începutul anilor 60, Posteucă se află în 
America. Parcursul literar publicistic al anilor 50 îl poartă prin revistele exilului 
românesc, european şi sud-american. 

Uzitând de datele pe care le avem până în prezent, s-ar părea că Vasile 
Posteucă este singurul iconar marcant care a reușit să scape dincolo de faimoasa 
„cortină de fier” a lui Winston Churchill. Bucovinean de un naționalism admirabil, 
poet de marcă al exilului, Vasile Posteucă răbufneşte decisiv în 1963, formând 
împreună cu Nicolae Petrea revista „Drum” al cărei prim număr apare la Mexico City. 
Ion Halmaghi, continuatorul revistei, după moartea lui Posteucă în 1972, ne aduce 
mărturia precum că revista „Drum” şi-a legitimat existența din spiritul creator al 
Iconarului, când a apărut din iniţiativa lui Posteucă şi N. Petrea. Însuşi Vasile Posteucă 
ne relatează în numărul inaugural al noii sale reviste la rubrica sugestiv intitulată 
„Iconar”, rubrică ce va fi permanentă, următoarele: „Ne reluăm locul la aceeaşi masă 
de vis de acum trei decenii şi mai bine. Aceeaşi aromă a morții, a vieţii îndulcite cu dor de 
moarte, ne inundă sufletul. O chemare a pământului strămoşesc, a mănăstirilor şi 
cosminelor, un destin mai bun pentru aceşti regi ai datinilor şi omeniei: ţăranii. Şi peste 
toate o smerită îngenunchere în lumina lui Dumnezeu. Aceasta avea să fie poezia la 
Iconar...... întâlnirea de la Iconar a fost un fenomen ce ne-a depăşit pe toți. Mircea 
Streinul, poetul nopţii şi al morții care avea să-şi lărgească „itinerarul cu anexe-n vis” 
până la sărăcia în duh a Sfântului Francisc, fratele soarelui şi al scaieţilor, şi avea să-şi 
încunune viziunile cu splendidă recunoaştere că „soarele răsare noaptea” a fost între noi 
doar fratele mai mare. Nu voiam să spunem nimănui nimic, Se „spunea” ceva în noi, 
venind de mult mai departe şi mergând spre alte adâncuri de taină, adăugând distanțelor 
Sfântul nărav al riscului. Şi era mare vremea aceea. Mare şi cu miresme de dincolo. 
Nopțile noastre albe, reîncepeau lumea şi spărgeau în pereții vieţii ferestre spre o 
dimensiune nouă de veşnicie mult răsplătitoare. Ne-am ridicat umili bâjbâind în noi 
înşine, răzvedind în neam un drum măre|, şi-n Dumnezeu fire şi ajungere. Poezia ne 
devenea cuminecătură, trezie şi certitudine mântuitoare. Asta în timp ce în jurul nostru 


Revista „Iconar”(serie nouă) apare într-un 
nou format şi continuă programul perioadei 
1995-1997. Revista „Iconar” este supliment 
literar al publicației „Clopotul Bucovinei” pe 

perioada cât se tipăreşte la Cernăuţi. 
Senior editor: Arcadie Opaiţ 
Preşedinte de onoare: 
Alexandru Racovitză-Flondor 
Redactor şef: dr. Ana Pânzaru 

venetici şi răzgâiaţi ai putregaiului, fluturau găselniţi de „şaptezecişicinci cai putere ” şi 
de „golpătrat”. Icoanele noastre au trecut însă dincolo de valoarea elanurilor şi clişeelor 
semănătoriste, în rădăcinile adânci ale folclorului şi omeniei româneşti, adăugând 
albastrului mistic, aurul de magnifică simplicitate al tăcerii, şi făcându-se pietre de unghi. 
După trei decenii de drum printre morţi şi despărțiri, mânuind în ciuda tuturor 
potrivniciilor acelaşi penel, şi beţi de aceleaşi culori de cer, ne vom strădui să prezentăm cu 
sfială cutremurătoarele perspective de atuncea”. (Vasile Posteucă: Iconar în „Drum”, 
Mexico City anul I, nr. ], septembrie 1936, pp. 5-6). 

Această mărturie zdrobitoare, provenind de la însuşi fondatorul Iconarului 
bucovinean trebuie admisă şi luată în considerare pentru studierea efectelor faimoasei 
grupări literar-doctrinare cernăuțene, după evenimentele politice din anii 1938-1945. 

Vasile Posteucă, este un continuator al Iconarului pe tărâm literar şi 
doctrinar-politic. Simpla surprindere a acestui aspect ne îndreptățeşte să afirmăm că 
ideile şi crezurile iconariste nu s-au sfârşit în 1938 cu dispariția revistei ci au continuat 
în exil printr-o grupare permanentă condusă de Vasile Posteucă, grupare din care au 
făcut parte: Nicolae Petra, J.N. Manzatti, Nicolae Novac, Doina Ienciu, Doina Oşteanu, 
Ion Cârjă, Vianor Bendescu, John Halmaghi. Al. Petru Silişteanu, I. G. Dumitriu, 
Octavian Bohociu, Nicolae Iancu Păltinişanu, Dumitru Paulescu, Nicu Dima, ş.a. Este 
interesant de menţionat că nucleul revistei „Drum” a făcut eforturi să creeze în anul 
1966 o grupare literar-culturală numită: „Asociaţia pentru Literatură şi Cultură 
Românească în America”, inițiativă care se pare că a aparținut lui Vasile Posteucă, 
după modelul cunoscutei societăţi bucovinene. După datele existente, revista „Drum” 
şi-a încetat apariţia în anul 1983. După moartea lui Vasile Posteucă în 1972, revista îşi 
schimbă încet-încet conținutul. Bucovina literară şi politică frecventă până atunci în 
paginile revistei, dispare. De fapt dispar mereu şi prezenții colaboratori. 

Efortul lui Vasile Posteucă de a continua în America ceea ce începuse în 
Bucovina anului 1935 este meritoriu. Nu trebuie neglijat faptul că pe lângă revista 
„Drum” exista editura „Drum”, la fel ca şi în cazul Iconarului, unde mulţi autori şi-au 
publicat creațiile. Din rubrica „Mărturii” a revistei ne putem da seama că publicația a 
avut o circulație mondială în diaspora românească. Câteva biblioteci universitare 
americane au publicația în colecția de periodice. 

Apariţia „Drum”- ului timp de 20 de ani a ținut trează conştiinţa exilului 
românesc, iar numeroasele referiri la Mircea Streinul şi revista Iconar arată clar o 
prelungire postbelică, în exil, a mişcării iconariste, Vasile Posteucă imprimă revistei un 
clar caracter politic, anticomunist şi antisovietic. Atacă în permanență guvernul de la 
Bucureşti şi condamnă ocuparea Basarabiei şi Nordului Bucovinei de către sovietici, 
cerând eliberarea acestor teritorii. Desele atacuii la adresa cancelariilor vest-europene 
şi mai ales la adresa administraţiei americane pe care le considera vinovate de 
pierderea Bucovinei dragi îi îngreunează obținerea cetățeniei americane care nu-i va fi 
acordată decât pe patul de moarte, la spitalul municipal din Chicago. : 

Revista „Iconar” reapare în serie nouă la Rădăuți din anul 1995, încercând să 
analizeze valoarea literară a mişcării şi readucerea ei în cadrul istoriei literare. 

Prof. Mihai Pânzaru-Bucovina 

Îi “LANSAREA REVISTEI “ICONAR” 


"LA UNIVERSITATEA DIN CERNĂUȚI - 21 FEBRUARIE 2008 


Născut la 10 Septembrie 1912 în comuna Stănești (jud. Rădăuţi), a urmat şcoala 
primară în comuna natală, iar după aceea liceul la Siret. Studii superioare în Litere la 
Universitatea din Cernăuți (licenţiat). 

A debutat cu două poeme Ia revista "Junimea Literară" din Cernăuţi (dir. I.I. 
Nistor), anul XXI, Nr. 7 - 12. Colaborator intens la revistele "Iconar" (dir. Mircea 
Streinul şi Liviu Rusu), "Însemnări Sociologice” (dir. Traian Brăileanu), "Răboj", 
"Buna Vestire" (dir. Mihail Manoilescu, căruia îi urmează Dragoș Protopopescu și Toma 
Vlădescu), "Glasul Bucovinei", "Convorbiri literare” de sub conducerea lui I.I. Torouţiu 
(1888-1953), "Gazeta Gospodarilor” (editori George Drumur şi C. Țopa, Cernăuţi), 
"Cuvântul" (1940-'41, dir. P.P. Panaitescu), ş.a. 

Membru al Asociaţiei Studențești "Arboroasa” (1930-1936) şi Preşedinte al ei 
(1934-1936); Vicepreşedinte al Centrului Studențesc din Cernăuţi, a organizat primul 
"Congres al Studențimii Bucovinene” (1936); Delegat timp de trei ani la Uniunea 
Studenților. 

După rebeliunea generalului Antonescu împotriva Mişcării Legionare din 21-23 
ianuarie 1941, Vasile Posteucă se refugiază în exil, în Germania, fiind internat mai întâi în 
lagărul Rostock împreună cu. ceilalți legionari refugiați, apoi în lagărul de la 
Buchenwald. În "perioada Rostock”, colaborează masiv la revista "Axa"! (serie nouă) de 
sub conducerea lui Paul Costin Deleanu. După evenimentele din august 1944, când 

România este invadată de hoardele bolşevice, Vasile Posteucă se încadrează în Armata 
Naţională constituită de Guvernul Naţional - Legionar de la Viena la 10 Decembrie 1944, 
cu gradul de sublocotenent, luând parte activă la luptele de pe Oder împotriva armatelor 
sovietice. Odată cu reapariția ziarului "Cuvântul" (serie nouă, organul informativ al 
Guvernului Naţional - Legionar), Vasile Posteucă îşi aduce şi el o valoroasă contribuție în 
paginile acestuia, alături de alți mari intelectuali legionari. 

Începând cu anul 1948, colaborează la revistele: "Luceafărul" (dir. Mircea 
Eliade), Paris; "Dacia" (editori Dumitru Paulescu, Ion Tolescu, I.G. Dimitriu, 
Mihăilescu), Brazilia; "Înşir'te Mărgărite" (directori: I.G. Dimitriu şi Faust Brădescu), 
Brazilia; "Cetatea Luminii” (dir. Dumitru Paulescu), Brazilia; "Arc" (Montreal, 
Canada); "Cuvântul în Exil" (dir. Gheorghe Racoveanu), Freissing, Germania; "Vers" 
(dir. Nicolae Novac), S.U.A.; "Revista Scriitorilor Români" (dir. Octavian Bârlea, apoi 
Constantin Sporea), Munchen, Germania; "Libertatea", Madrid, Spania; "Calendarul 
ziarului America" şi "America" (dir. P. Lucaci), ş.a. 

A înființat şi condus prodigioasa revistă iconaristă "Drum" (1963-1972). 

În anul 1962 îşi ia doctoratul la Universitatea din Toronto (Canada), iar din 
noiembrie 1966 este profesor universitar la Universitatea din Mankato, Minneapolis, 
SUA. 

S-a stins din viață în anul 1972, în urma unei boli neiertătoare. 

